தினசரி இது தொடர்ந்தது. காமாட்சி கர்ப்பம் அடைந்தாள். இனியும் உண்மையை மறைப்பது தப்பு என்று நாகம் நினைத்தது. “நான் உன் கணவன் இல்லை, கணவன் ரூபத்தில் வந்த நாகராஜா” என்று காமாட்சியிடம் சொன்னது. காமாட்சி நடுக்கம் கொண்டாள். நாகம் அவளைத் தேற்றியது. “பயப்படாதே காமாட்சி. எந்த அவமதிப்பும் உனக்கு வராது. நான் பார்த்துக்கொள்வேன். உன் புருஷனோடு உன்னைச் சேர்த்து வைப்பேன்” என்றது. பிறகு மறைந்து விட்டது.